Ռաֆայել Մարկես

Ռաֆայել Մարկես Ալվարես, (, ), մեքսիկացի ֆուտբոլիստ, ով հանդես է գալիս «Հելլաս Վերոնա» իտալական ակումբում։ Մարկեսը համարվում է ունիվերսալ պաշտպանական խաղում, նույն հաջող խաղը ցույց է տալիս և կենտրոնական պաշտպանի և հենակետային կիսապաշտպանի դիրքում։ Նա Մեքսիկայի ֆուտբոլի ազգային հավաքականի ավագն է։

Ակումբային կարիերան 

Մարկեսը սկսել է իր կարիերան Գվադալախարական «Ատլաս» ակումբում, որտեղ նա նորամուտը կատարել է 17 տարեկանում։ Նա շատ հաջող հանդես եկավ այդ ակումբում։ Խաղաց 77 խաղ և ստացավ հրավեր ազգային հավաքականից 1997 թվականին։

1999 թվականին Մարկեսը տեղափոխվեց «Մոնակո» 6 մլն եվրո տրանսֆերային գնով։ Ֆրանսիայում հաջողությունը նույնպես արագ տեղ գտավ Մարկեսի մոտ, և արդեն առաջին մրցաշրջանում նա օգնեց թիմին դառնալ Ֆրանսիայի չեմպիոն։ Չնայած այն հանգամանքին, որ իր ծառայություններով հետաքրքրված ավելի հայտնի ակումբներ, նա շարունակեց հանդես գալ «Մոնակո»-ում, ինչից հետո տեղափոխվեց իսպանական «Բարսելոնա» 5 մլն եվրոյի դիմաց։

Իր առաջին մրցաշրջանում հանդես գալով կենտրոնական պաշտպանի դիրքում, Բարսելոնայի կազմում Մարկեսը խաղաց 21 խաղ, և օգնեց թիմին գրավել 2-րդ հորիզոնականը առաջնությունում։ Երկրորդ մրցաշրջանում Մարկեսը հիմնականում խաղաց հենակետային կիսապաշտպանի դիրքում, քանի որ վնասվածքներ էին ստացել Տիագու Մոտտան, Եդմիլսոնը և Հերարդ Լոպեսը։ Նա անցակցրեց հիանալի մրցաշրջան, լինելով կարևորագույն խաղացողներից մեկը Իսպանիայի առաջնությունում Բարսելոնայի հաղթանակի համար։ Նա Բարսելոնայում հանդես էր գալիս 4 համարի տակ։ Այս համարի տակ հանդես է եկել նաև ակումբի լեգենդ Խոսեպ Գվարդիոլան։

2010 թվականի օգոստոսի 1-ին Մարկեսը կնքեց պայմանագիր «Նյու Յորք Ռեդ-Բուլլս» ակումբի հետ, հետևելով Թիերի Անրիին, ով այդ տարվա հուլիսին նույնպես տեղափոխվել էր «Նյու Յորք Ռեդ-Բուլլս» ակումբ Բարսելոնայից։ 2012 թվականի դեկտեմբերի 12-ին ակումբը հայտարարեց երկկողմանի համաձայնությամբ Մարկեսի հետ պայմանագրի խզման մասին։

2012 թվականի դեկտեմբերի 13-ին հայտնի դարձավ, որ Մարկեսը տեղափոխվել է «Լեոն» մեքսիկական ակումբը, որի կազմում սկսեց հանդես գալ 2013 թվականից։

2014 թվականի օգոստոսի 4-ին Մարկեսը համալրեց «Հելլաս Վերոնա» իտալական ակումբի կազմը։

Կարիերան ազգային հավաքականում 

Ազգային հավաքականում առաջին խաղն անց է կացրել 1997 թվականի փետրվարի 5-ին ընդդեմ Էկվադորի հավաքականի։ Շուտով Մարկեսը դարձավ ազգային հավաքականի կարևորագույն խաղացողներից մեկը, հավաքականի կազմում 2002, 2006 և 2010 թվականների Աշխարհի առաջնություններում բաց չթողնելով ոչ մի խաղ։ 2006 թվականին հավաքականը դուրս եկավ խմբային փուլից և այդ ժամանակ Մարկեսը հարցազրույցի մեջ ասաց, որ հավաքականի մակարդակը բարձրացնելու համար հարկավոր է, որ մեքսիկացի ֆուտբոլիստները հանդես գան Եվրոպայի ուժեղագույն թիմերում։

Ֆուտբոլի պատմության մեջ Մարկեսը միակ ֆուտբոլիստն է, ով չորս Աշխարհի առաջնություններում մնացել է երկրի ազգային հավաքականի ավագը։

Անձնական կյանք 

Մարկեսի հայրը՝ Ռաֆայել Մարկես Էսկեդան առաջ նույնպես եղել է պրոֆեսիոնալ ֆուտբոլիստ։

Մարկեսն ամուսնացած է եղել մեքսիկացի դերասանուհի Ադրիանա Լավատի (Adriana Lavat) հետ 2001-2007 թվականներին։ Նա ունեցավ երկու երեխա, որդին՝ Սանտիագո Ռաֆայելը և դուստրը՝ Ռաֆայելան։ 2011 թվականին ամուսնացավ Մեքսիկացի մոդել Ջեյդի Միշելի (Jaydy Michel) հետ։

Կարիերայի վիճակագրությունը

Ակումբային վիճակագրությունը 

2015 թվականի մայիսի 31-ի տվյալներով՚.

Վիճակագրությունը ազգային հավաքականում 

2015 թվականի հունիսի 11-ի տվյալներով

Գոլերը ազգային հավաքականի կազմում

Ձեռքբերումները

Ակումբային

Մեքսիկայի ֆուտբոլի ազգային հավաքական 

 Կոնֆեդերացիաների գավաթի դափնեկիր։ (1) 1999
 ԿՈՆԿԱԿԱՖ-ի ոսկե գավաթի դափնեկիր։ (2) 2003, 2011
 ԿՈՆԿԱԿԱՖ-ի ոսկե գավաթի արծաթե մեդալակիր։ 2007
 Ամերիկայի գավաթի արծաթե մեդալակիր։ 2001
 Ամերիկայի գավաթի բրոնզե մեդալակիր։ 1999, 2007

Մոնակո 

 Ֆրանսիայի չեմպիոն։ (1) 1999/00
 Ֆրանսիայի գավաթի դափնեկիր։ (1) 2002/03
 Ֆրանսիայի սուպերգավաթի դափնեկիր։ (1) 2000
 Ֆրանսիայի գավաթի ֆինալիստ։ 2000/01

Բարսելոնա 

 Իսպանիայի չեմպիոն։ (4) 2004/05, 2005/06, 2008/09, 2009/10
 Իսպանիայի գավաթի դափնեկիր։ (1) 2008/09
 Իսպանիայի սուպերգավաթի դափնեկիր։ (3) 2005, 2006, 2009
 ՈւԵՖԱ Չեմպիոնների Լիգայի հաղթող։ (2) 2005/06, 2008/09
 ՈւԵՖԱ սուպեր գավաթի դափնեկիր։ (1) 2009
 Ֆուտբոլի աշխարհի ակումբային առաջնության հաղթող։ (1) 2009
 ՈւԵՖԱ-ի սուպերգավաթի ֆինալիստ։ 2006
 Ֆուտբոլի աշխարհի ակումբային առաջնության արծաթե մեդալակիր։ 2006

Նյու Յորք Ռեդ-Բուլլս 

 ՄԼՍ-ի հաղթող։ (1) 2010

Լեոն 

 Մեքսիկայի չեմպիոն։ (2) 2013, 2014

Ընդհանուր:21 տիտղոս

Անձնական ձեռքբերումները 

 1999 թվականի Ֆրանսիայի առաջնության լավագույն պաշտպան
 2005 թվականի Հյուսիսային Ամերիկայի լավագույն խաղացող
 2006 թվականի Ամենահայտնի ֆուտբոլիստը IFFHS-ի վարկածով, 3-րդ հորիզոնական
 2008 թվականի Free Kick Masters տուգանային հարվածների մրցույթի հաղթող

Ծանոթագրություններ

Արտաքին հղումներ 
 Barca.ru
 Վիճակագրությունը Բարսելոնայի կազմում ըստ առաջնությունների
 Հոդված Ռաֆայել Մարկեսի մասին 
 Մարկեսի վիճակագրությունը Football Database.com 
 Մեկսիկացի կատալոնացին. Հովածը Soccernews.ru կայքում

Մեքսիկացի ֆուտբոլիստներ
Մեքսիկայի հավաքականի ֆուտբոլիստներ
Ֆուտբոլի պաշտպաններ
2018 թվականի ֆուտբոլի աշխարհի առաջնության մասնակիցներ
Ֆուտբոլի կիսապաշտպաններ
Լա Լիգայի ֆուտբոլիստներ
Բարսելոնայի ֆուտբոլիստներ
Իտալիայի լեգեոներ ֆուտբոլիստներ